રાંચી: ભારત અને ઓસ્ટ્રેલિયા વચ્ચે શનિવારે વરસાદના વચ્ચે રમાયેલી પ્રથમ ટી20 મેચમાં ICCના નવા નિયમોએ ક્રિકેટરોને ગૂંચવી દીધા. ICC દ્વારા 28 સપ્ટેમ્બરથી લાગુ કરવામાં આવેલા નવા નિયમો પ્રમાણે ટેસ્ટ અને વન-ડેની જેમ ટી-20માં પણ DRS સિસ્ટમ લાગુ કરવામાં આવી છે. જો મેચમાં 10 ઓવરથી ઓછી રમત રમાય તો એક બોલર માત્ર બે જ ઓવર્સ ફેંકી શકે છે. મતલબ કે, છ ઓવર્સની મેચમાં ત્રણ બોલર્સ 2-2 ઓવર બોલિંગ કરી શકે. જોકે, શનિવારે રમાયેલી મેચમાં માત્ર નાથન કુલ્ટર નાઈલે જ બે ઓવર બોલિંગ કરી, જ્યારે બેહેંન્ડોર્ફ, એન્ડ્ર્યૂ ટાય, એડમ ઝેમ્પા અને ડેનિયલ ક્રિશ્ચિયને એક-એક ઓવર જ બોલિંગ કરી.